Υποτροπή λίθων μετά από μαρσιποποίηση του εκφορητικού πόρου του υπογναθίου αδένα
Creators: name: Ταράζης, Κωνσταντίνος Λαμπίμπ
Publisher: name: Aristotle University of Thessaloniki
Year: 2023
Subjects: Μαρσιοποποίηση πόρου
Υποτροπιάζουσα σιελολιθίαση
Ελάχιστα επεμβατικές τεχνικές
Marsupialization
Recurrent sielolithiasis
Minimally invasive techniques

description: Η αντιμετώπιση της σιελολιθίασης του υπογνάθιου αδένα έχει αλλάξει άρδην τις τελευταίες δεκαετίες. Η μετάβαση από την εκτομή του αδένα σε άλλες ελάχιστα επεμβατικές μεθόδους οφείλεται στην ανάπτυξη καλύτερων χειρουργικών εργαλείων και τεχνικών, που επέτρεψαν την διατήρηση του αδένα σε ασθενείς με λιθίαση, ιδίως για ασθενείς με λιθίαση του εγγύς τμήματος του πόρου και του παρεγχύματος. Μια από αυτές τις τεχνικές που αναπτύχθηκε από τον Zenk το 2001 είναι η διατομή του υπογνάθιου πόρου από το στόμιο έως και την πύλη του αδένα (slitting), η οποία εφαρμόστηκε και από το ιατρείο σιαλενδοσκοπήσεων του Γ.Ν.Θ. Παπαγεωργίου στην παρακάτω σειρά ασθενών. Παρουσιάζουμε τη δική μας κλινική εμπειρία στην αντιμετώπιση της υποτροπιάζουσας λιθίασης του υπογνάθιου μετά από διαστοματική μαρσιποποίηση του πόρου σε όλο του το μήκος. Επιπλέον, παρουσιάζουμε τα αποτελέσματα της παρακολουθησης αυτών των ασθενών, ειδικότερα σε σχέση με τον ρυθμο αύξησης του μεγέθους του λίθου κατά την υποτροπή. Το διάστημα 2009 έως και 2018 στο ιατρείο της Β’ ΩΡΛ Κλινικης ΑΠΘ αντιμετωπίστηκαν με την τεχνική της διαστοματικής μαρσιποποίησης 226 ασθενείς με λιθίαση του υπογνάθιου πόρου, 138 εκ των οποίων είχαν λίθο ενδοπαρεγχυματικά ή στην πύλη του αδένα (hilum). Από αυτούς, 131 επανελέγχονταν σε τακτικό follow up μετά την παρέμβαση για εμφάνιση επιπλοκών ή και υποτροπής της νόσου. Από τους 131 ασθενείς που αφαιρέθηκαν λίθοι διαστοματικά, 12 ασθενείς (9,1%) εμφάνισαν υποτροπή της λιθίασης μετά την πρώτη παρέμβαση. Το μέσο μέγεθος των λίθων που εμφανίστηκαν στην υποτροπή ήταν 10,3 χιλιοστά (εύρος τιμών: 6,8-18 χιλιοστά) σε διάμετρο. Η μέθοδος αντιμετώπισης της υποτροπιάζουσας λιθίασης ήταν μια δεύτερη διαστοματική αφαίρεση σε 7/12 ασθενείς (53,4%) με 2/12 να αντιμετωπίζονται με laser λιθοτριψία (16,6%) και 3/12 (25%) με ολική εκτομή του αδένα. Μετά την αρχική επέμβαση, προγραμματίζονταν τακτικοί επανέλεγχοι με μέσο όρο του follow-up να είναι 43 μήνες σε αυτούς τους ασθενείς (εύρος τιμών: 23-78 μήνες). Μονάχα σε ένα ασθενή με πολλαπλούς λίθους εντός 42 μηνών μετά τη δεύτερη επέμβαση, παρουσιάστηκε υποτροπή και διενεργήθηκε και τρίτη επέμβαση για της αφαίρεση του λίθου.Η μέθοδος του slitting είναι μια αποτελεσματική μέθοδος αντιμετώπισης της λιθίασης του υπογναθίου αδένα. Μπορεί να εφαρμοστεί με επιτυχία τόσο ως πρώτη παρέμβαση σε ασθενείς με λιθίαση, όσο και ως επέβαση επί υποτροπής της νόσου.
description: During the past decades the treatment of sielolithiasis has changed dramatically. New surgical tools have been developed, and thus minimally invasive techniques have risen, that aim towards gland preservation instead of excision in patients suffering from lithiasis of the proximal submandibular duct and gland. Zenk et al described the slitting and marsupialization technique in 2001, a method that was also applied in the Sialendoscopy Department at Papageorgiou General Hospital of Thessaloniki. We present our clinical experience in treating recurrent sielolithiasis after initial slitting and marsupialization of the submandibular duct. Also, we present our results regarding the follow up and the size of the recurrent stone. During 2009 and 2018 in the Sialendoscopy Department of the 2nd Otolaryngology Department of Aristotle University of Thessaloniki, 226 patients with submandibular duct lithiasis underwent a transoral slitting and marsupialization procedure, 138 of whom presented with calculi in the proximal duct and hilum. Out of the 131 patients that presented during the follow up period, 12 (9.1%) reported a recurrence after initial treatment. The mean recurrent stone size was 10,3mm (range: 6.8-18mm) in diameter. The chosen treatment of the recurrence was a second transoral procedure in 7/12 patients (53.4 %), sialendoscopy and intraductal shockwave lithotripsy (ISWL) in 2/12 patients (16.6%) and total gland excision in 3/12 patients (25%). Regular follow up appointments were scheduled, with a mean follow up period off 43 months (range: 23-78 months). Only one patient presented with a second recurrence 42 months after the second treatment, and a third transoral stone removal via sialendoscopy was performed. In conclusion, the slitting and marsupialization technique can be utilized to treat sielolithiasis of the submandibular duct during the first diagnosis and in case of recurrence.